alexandrainst/scandi-wiki huggingface dataset:
Markaz Rif Dimashq

Markaz Rif Dimashq (arabisk مركز ريف دمشق, Markaz Rif Dimašq) er eit distrikt (mantiqah) i Syria som administrativt høyrer til Rif Dimashq guvernement. Det består av ei gruppe kommunar som ligg kring byen Damaskus (eit eige guvernement). I folketeljinga i 2004 hadde det eit folketal på 837 804. Han omringar, men omfattar ikkje byen Damaskus, og har sjølv ikkje eit offisielt administrativt senter. Med eit folketal på 136 427 innbyggjarar, er byen Sayyidah Zaynab den største i distriktet.

Inndelingar
Distriktet Markaz Rif Dimashq er delt inn i seks underdistrikt eller nāḥiyaer (folketala er frå folketeljinga i 2004):
Al-Kiswah nahiyah (ناحية الكسوة): folketal 112 095.
Babbila nahiyah (ناحية ببيلا): folketal 341 625.
Jaramana nahiyah (ناحية جرمانا): folketal 114 363.
Al-Malihah nahiyah (ناحية المليحة): folketal 56 652.
Kafr Batna nahiyah (ناحية كفر بطنا): folketal 123 474.
Arbin nahiyah (ناحية عربين): folketal 89 595.

Kjelder
Denne artikkelen bygger på «Markaz Rif Dimashq» frå ,  den 4. juli 2014. 
 oppgav desse kjeldene:
Al-Kiswah

Al-Kiswah  (arabisk الكسوة, òg skrive Kiswe) er ein by i Rif Dimashq guvernement i Syria. Han ligg kring 13 km sør for Damaskus. Han var åstad for slaget ved Marj al-Saffar i 1303 og fødestaden til Adnan Awad.

Administrativt høyrer Al-Kiswah til distriktet Markaz Rif Dimashq. Han er ein av dei største byane i distriktet ut frå folketal.

Bakgrunnsstoff
 Meir informasjon om byen 
 Offisiell nettstad 

Byar i Syria
Busetnader i Markaz Rif Dimashq-distriktet
Babbila

Babbila (arabisk ببيلا, òg skrive Bebbila) er ein by sør i Syria i Rif Dimashq guvernement, i den sørlege utkanten av Damaskus, vest for Yarmoukleiren. Av stader i nærleiken finn ein al-Hajar al-Aswad, Jaramana, Sayyidah Zaynab, al-Sabinah og Yalda. I følgje Syrisk statistisk sentralbyrå, hadde Babbila eit folketal på 50 880 i 2004. Byen er òg det administrative senteret i Babbila nahiyah som består av 13 småbyar og landsbyar med eit samla folketal på 341 625.

Kjelder
Denne artikkelen bygger på «Babbila» frå ,  den 4. juli 2014. 
 oppgav desse kjeldene:

Busetnader i Markaz Rif Dimashq-distriktet
Byar i Syria
Jaramana

Jaramana (arabisk جرمانا) er ein by sør i Syria i Rif Dimashq guvernement på Ghoutasletta. Han ligg 10 kilometer søraust for den syriske hovudstaden Damaskus og ligg innanfor storbyområdet. Folkesetnaden er hovudsakleg kristne og drusarar.

Historie
Jaramana vart vitja av den den syriske geografen Yaqut al-Hamawi tidleg på 1200-talet og han skreiv at han var «ein bydel i Ghautah kring Damaskus».

Demografi
Sidan 2003 og byrjinga av Irakkrigen, emigrerte mange irakarar til Jaramana, og folketalet auka frå kring 100 000 til over 250 000. I følgje folketeljinga 2004 var folketalet i byen 114 363.

Det ligg òg ein palestinsk flyktningleir nær byen med same namnet. Jaramana har vore ein av dei mest populære destinasjonane for irakiske assyrisk kristne flyktningar som flykta frå det ustabile landet. I oktober 2006 fekk det assyriske samfunnet i Jaramana ein prest frå Mosul i Irak. Presten, Arkan Hana Hakim, hevda det no er 2 000 assyrisk-irakiske flyktningar i byen Jaramana aleine.

Den 28. november og 12. desember 2012 vart den hovudsakleg drusiske og kristne byen råka av ein sjølvmordsbombar og ei bilbombe som tok livet av minst 54 sivile, inkludert kristne, drusarar, og sunnimuslimar. Sjølvmordsbombarane tok òg livet av fleire irakiske og palestinske flyktningar i Jaramana.

Kjelder
Denne artikkelen bygger på «Jaramana» frå ,  den 4. juli 2014. 
 oppgav desse kjeldene:

Bakgrunnsstoff
Nyhende frå Jaramana
Bilete frå Jaramana flyktningleir 

Byar i Syria
Palestinske flyktningleirar i Syria
Busetnader i Markaz Rif Dimashq-distriktet
Al-Malihah

Al-Malihah (arabisk المليحة, òg skrive al-Mleha) er ein by sør i Syria i Rif Dimashq guvernement, i den austlege utkanten av Damaskus, vest for Jaramana, i Ghouta-området. Av stader i nærleiken finn ein 'Aqraba, Deir al-Asafir, Zabdin, Kafr Batna og Babbila. I følgje Syrisk statistisk sentralbyrå, hadde al-Malihah eit folketal på 23 034 i 2004. Byen er òg det administrative senteret i al-Malihah nahiyah, som består av åtte småbyar og landsbyar med eit samla folketal på 56 652.

Kjelder
Denne artikkelen bygger på «Al-Malihah» frå ,  den 4. juli 2014. 
 oppgav desse kjeldene:

Busetnader i Markaz Rif Dimashq-distriktet
Byar i Syria
Kafr Batna

Kafr Batna (arabisk كفر بطنا, òg skrive Kfar Batna og Kafar Batna) er ein by i Rif Dimashq guvernement sør i Syria og ein forstad til Damaskus. Han ligg kring 4 km aust for nabolaget Bab Sharqi. Kafr Batna hadde eit folketal på 22 535 i 2004.

Historie
Namnet Kafr Batna indikerer at han var tidlegare ein arameisk landsby i jarnalderen.

Under Qays-opprøret mot abbaside-guvernøren av Syria, slo opprørarane leia av Muhammed ibn Bayhas leir i byen i 842 evt. før dei drog vidare til Damaskus. Her fekk dei støtte frå andre landsbyar i Ghouta-området, som hjelte dei i det mislukka oppøret. Yaqut al-Hamawi vitja byen i 1226, under Ajjubide-dynastiet, og skidlra han som «ein landsby på Ghautah ved Damaskus, i Da'iyyah iklim (distrikt).» Han skreiv òg at somme medlemmar av Umayyade-folket, som styrte i Syria fram til midten av 700-talet, framleis budde i Kafr Batna.

Syrisk opprør
Somme av innbyggjarane i Kafr Batna har delteke på begge sider under den syriske borgarkrigen. Den 29. januar 2012 køyrde stridsvogner frå den syriske hæren inn i forstaden for å drive ut opprørarar i Den frie syriske armeen (FSA), som hadde stillinga der. Sjølv om det ikkje er verifisert, rapporterte aktivitstar mot regjeringa at fem FSA-soldatar og 14 sivile, inkludert minst ein mindreårig, vart drepne under åtaket.

Kjelder

Denne artikkelen bygger på «Kafr Batna» frå ,  den 4. juli 2014. 
 oppgav desse kjeldene:
.
.
.

Busetnader i Markaz Rif Dimashq-distriktet
Byar i Syria
Arbin i Syria

Arbin (arabisk عربين, òg skrive Irbin) er ein by sør i Syria i Markaz Rif Dimashq-distriktet i Rif Dimashq guvernement, like aust for nabolaget Jobar i Damaskus. Av stader i nærleiken finn ein Kafr Batna og Saqba i sør, Zamalka og Ayn Tirma i sørvest, og Douma i nord. I følgje Syrisk statistisk sentralbyrå (CBS) hadde Arbin eit folketal på 44 934 i 2004. Arbin er ein av plassane ein trur kan ha vore den antikke byen Riblah.

Under den syriske borgarkrigen tok Den frie syriske armeen (FSA) kontroll over fleire forstader nord for hovudstaden Damaskus, inkludert Arbin den 2. juli 2012. FSA-soldatar skal openlyst ha patruljert gatene i forstadane og kampane skjedde mindre enn 10 km frå sentrum av sjølve Damaskus. I november 2012 var det langvarige kampar i byen etter mengda opprørarar auka i Rif Dimashq. Det vart rapportert at opprørarar hadde kontroll over staden den 7. desember 2012.

Kjelder
Denne artikkelen bygger på «Arbin, Syria» frå ,  den 4. juli 2014. 
 oppgav desse kjeldene:

Busetnader i Markaz Rif Dimashq-distriktet
Byar i Syria
Sayyidah Zaynab

Sayyidah Zaynab (arabisk السيدة زينب, tyder Frua Zaynab) ofte kalla Set Zaynab, er ein by i Syria i Rif Dimashq guvernement. Med eit folketal på 136 427 (2004), Sayyidah Zaynab er han den 10. største byen i Syria og den største forstaden kring hovudstaden Damaskus. Han ligg berre 10 km sør for den syriske hovudtaden. Administrativt ligg byen i Markaz Rif Dimashq og høyrer til Babbila nahiyah («underdistrikt»). Kommunen Sayyidah Zaynab er framleis rekna som eit landleg samfunn i guvernementet Rif Dimashq.

Etymologi
Namnet på byen kjem frå heilagdomen der grava til Zaynab, dottera til ‘Alī og Fātimah og barnebarnet til Muhammed, ligg. Sjiamuslimar trur at Sayyidah Zaynab-moskéen er den autentiske gravstaden til Zaynab, medan moskéen i Kairo med same namn høyrer til Zaynab bint Yahya bint Zayd bint ‘Alī Zayn al-‘Ābidīn (t.d. oldebarnet til imamen).

Religiøs tyding
Sayyidah Zaynab er ein av dei viktigaste pilegrimsstadane innan sjiaislam. I 1980-åra, under og etter Den iransk-irakiske krigen, auka talet på vitjande kraftig og nådde ein topp i 1990-åra då Sayyidah Zaynab-moskéen stod ferdig. Den vesle byen vart omvendt til eit stort pilegrimmssenter for sjiamuslimane. I dag (fram til borgarkrigen) vitjar kring 1 million turistar byen kvart år.

I dag er det 33 offentlege skular og mange religiøse institusjonar i byen.

Nyare historie
Den 27. september 2008 gjekk det av ei bilbombe i krysset som fører opp til moskéen, og tok livet av 17 menneske, medan 17 andre vart skadde.

Den 14. juni 2012 vart byen igjen åstad for eit sjølvmordsåtak då ei bilbombe førte til at 14 menneske vart hardt skadde.

Sidan midten av sommaren 2012 har byen vore under åtak frå væpna militante sunnimuslimar frå nabobyane. Mange sjiamuslimar og pro-statlege familiar vart drivne ut av heimane sine sør i Damaskus og søkte tilflukt i Sayyidah Zaynab. Bombeåtak vart meir vanleg i denne hovudsakleg sjiamuslimske byen. I januar 2013 landa ei bombe på Sayyidah Zaynab-moskéen og føte til noko skade på ein av minaretane.

Sjå òg
Sayyidah Zaynab-moskéen

Kjelder

Denne artikkelen bygger på «Sayyidah Zaynab» frå ,  den 4. juli 2014. 
 oppgav desse kjeldene:

Busetnader i Markaz Rif Dimashq-distriktet
Byar i Syria
Douma-distriktet

Douma (arabisk دوما, Dūmā) er eit distrikt (mantiqah) i Syria som administrativt høyrer til Rif Dimashq guvernement, nord for hovudstaden Damaskus. I folketeljinga i 2004 hadde det eit folketal på 433 719. Det administrative senteret er byen Douma.

Inndelingar
Distriktet Markaz Douma er delt inn i sju underdistrikt eller nāḥiyaer (folketala er frå folketeljinga i 2004):
Douma  nahiyah (ناحية دوما): folketal 181 934.
Harasta nahiyah (ناحية حرستا): folketal 88 816.
Al-Sabe' Biyar nahiyah (ناحية السبع بيار): folketal 395.
Al-Dumayr nahiyah (ناحية الضمير): folketal 26 192.
Al-Nashabiyah nahiyah (ناحية النشابية): folketal 76 814.
Al-Ghizlaniyah nahiyah (ناحية الغزلانية): folketal 36 715.
Harran al-Awamid nahiyah (ناحية حران العواميد): folketal 22 853.

Kjelder
Denne artikkelen bygger på «Douma District» frå ,  den 4. juli 2014. 
 oppgav desse kjeldene:
Tryggevældesteinen

Tryggevældestenen er ein runestein som vart funnen i Tryggevælde i Faxe kommune i Danmark ikring 1550, og som no står på Nationalmuseet i København.

Runeinnskriften går i loddrette band som alle skal lesast nedanfrå og opp, og er omsett til moderne dansk slik: «Ragnhild, Ulfs søster, satte denne sten og gjorde denne høj og denne skib[s-sætning] efter Gunulf sin mand, den glammende mand, søn af Nærve. Få bliver nu født bedre end han. Han skal blive en ræte som ailti denne sten eller slæber den herfra.»

Steinens opphavlege plass er ukjend, men det finst opplysningar om at det har stått på eller attmed ein gravhaug (dansk: høj) i nærleiken som vert kalla Kejserhøjen eller ved Kongshøjen på kyrkjagarden ved Hårlev kyrkje. I innskrifta på steinen er det nemnd ei skipssetting, det vil seie to radar med stein forma som konturane av eit skip sett ovanfrå, og difor er det truleg at steinen har vore ein part i denne skipssettinga. Eit døme på at runesteinar kan gå inn i skipssettingar, er Glavendrupsteinen på Fyn, som òg er reist av den same Ranghild som har reist Tryggevældesteinen. Dei avsluttande forbanningsorda i innskrifta på Tryggevældesteinen er nesten dei same som på Glavendrupstenen. Meininga med verbet ailti er uklår, men kan ha noko å gjere med at steinen ikkje skal verte øydelagt. Kva ordet ræte tyder, er likeeins omdiskuteret, men har kan hende samanheng med dialektordet ræde, som tyder noko som skal skræme. Omtalen av den avlidne som få bliver nu født bedre end han er metrisk forma i stavrim.

Kjelder

Runesteinar i Danmark
Nationalmuseet
Douma i Syria

Douma  (arabisk دوما, Dūmā) er ein by i Syria. Senteret ligg kring 10 km nordaust for sentrum i Damaskus. Han er senteret i Rif Dimashq guvernement (som omringar Damaskus guvernement), og er òg det administrative senteret i Douma-distriktet. 

Under den syriske borgarkrigen var Douma vitne til mange demonstrasjonar mot den syriske regjeringa og kampar mot den syriske hæren og tryggingsstyrkane.

Den 30. januar 2012, fekk den syriske hæren kontroll over byen etter ein stor operasjon mot armerte opprørsgrupper i Rif Dimashq guvernement.

Den 26. juni 2014 hadde Den frie syriske armeen kontroll over det meste av forstadane. Kampar og bombing av byen heldt då framleis på.

Sjå òg
slaget ved Douma

Kjelder
Denne artikkelen bygger på «Douma, Syria» frå ,  den 4. juli 2014. 
 oppgav desse kjeldene:

Byar i Syria
Busetnader i Douma-distriktet
Harasta

Harasta (arabisk حرستا, Ḥarastā), òg kalla Harasta al-Basal, er ein by og ein nordaustleg forstad til Damaskus i Rif Dimashq i Syria. Harasta ligg 702 meter over havet. Han hadde i 2007 38 184 innbyggjarar, og var då den 43. største byen i Syria.

Kjelder 
Denne artikkelen bygger på «Harasta» frå ,  den 4. juli 2014.  
 

Byar i Syria
Busetnader i Douma-distriktet
Forstader i Damaskus
Tveit prestegard

Tveit prestegard (gnr./bnr. 110/1) ligg like sørvest for Tveit kyrkje i Kristiansand kommune i Vest-Agder.

Hovudbygningen er lafta i to etasjar og vart oppført mellom 1812 og 1820. Ved ei omfattende vøling i 1884–87 vart bygningen utvida med ei kontorfløy på vestre gavlvegg. Bygningen har liggjande panel utvendig. Det vart gjort om på romfordelinga i 1960-åra. Prestegarden vart freda i 1991.

Også ein gravhaug i prestegardshagen er freda. Det er elles gjort diverse funn i prestegardsområdet.

Tveit prestegard er staden der Tveit formannskapsdistrikt (kommune) vart konstituert 10. januar 1838. Kommunen vart slegen saman med Kristiansand i 1964.

Fotnotar

Kjelder
 Tveit prestebolig  hos Opplysningsvesenets fond
Denne artikkelen bygger på «Tveit prestegård» frå ,  den 4. juli 2014.

Bakgrunnsstoff 
 
 
 Miljødirektoratets naturbase om kartlegging av prestegardsgrunnen

Prestegardar i Noreg
Kulturminne i Kristiansand
Byggverk i Kristiansand
Gardar i Agder
Al-Sabe' Biyar

Al-Sabe' Biyar (arabisk السبع بيار, òg skrive Saba'a Biar) er ein landsby sentralt i Syria i Rif Dimashq guvernement, nordaust for Damaskus. Han ligg i Den syriske ørkenen, langs motorvegen mellom Dumayr i vest og grenseovergangen al-Waleed til Irak, med ingen andre stader i nærleiken. Han er det administrative senteret og den einaste staden i al-Sabe' Biyar nahiyah («underdistrikt»). I følgje Syrisk statistisk sentralbyrå (CBS), hadde al-Sabe' Biyar eit folketal på 395 i 2004.

Kjelder
Denne artikkelen bygger på «Al-Sabe' Biyar» frå ,  den 4. juli 2014. 
 oppgav desse kjeldene:

Busetnader i Douma-distriktet
Byar i Syria
Al-Dumayr

Dumeir, Dumair, Damir eller Dumayr (arabisk ضمير eller الضمير) er ein by som ligg 40 kilometer nordaust for Damaskus i Syria.

Arkeologi
Det romerske Dumeirtempelet ligg midt i gamlebyen. Det var tileigna Zevs Hypsistos i 245 evt. i regjeringstida til den romerske keisaren Filip arabaren. Det finst likevel ein tidlegare referanse til bygningen i eit søksmål i 216. Eit altar tileigna til den semittiske guddomen Baal Shamin i 94 evt., no i Institut du Monde Arabe i Paris, indikerer at ein nabateisk religiøs bygning stod på staden. 

Forma er særs uvanleg og konstruksjonen kan ha først vore ein offentleg fontene eller skysstasjon, men i den endelege forma er det heilt klårt eit tempel. Det vart befesta i arabisk tid, og bogen på bakveggen vart fylte att med steinar og forsvarsutstyr. 

Tempelet har sidan blitt restaurert og tilbakeført til slik det opphavleg var.

Kjelder
Denne artikkelen bygger på «Al-Dumayr» frå ,  den 4. juli 2014. 
 oppgav desse kjeldene:

Romerske stader i Syria
Arkeologiske funn i Rif Dimashq guvernement
Busetnader i Douma-distriktet
Byar i Syria
Al-Nashabiyah

Al-Nashabiyah (arabisk النشابية, òg skrive ''Nashabieh) er ein by sør i Syria i Rif Dimashq guvernement, 19 kilometer aust for Damaskus. Han ligg på i det frodige Ghouta-området og av stader i nærleiken finn ein Beit Nayim og Outaya i vest, Marj al-Sultan i sørvest, al-Bilaliyah i søraust, al-Qasimiyah og al-Jarba i aust, al-Bihariyah i nordaust, Adra i nord og Hawsh al-Dawahira og Hawsh Nasri i nordvest. I følgje Syrisk statistisk sentralbyrå, hadde al-Nashabiyah eit folketal på 11 053 i 2004. Han er det administrative senteret i al-Nashabiyah nahiyah («underdistrikt») som består av 22 stader med eit samla folketal på 76 814 i 2004.

Kjelder
Denne artikkelen bygger på «Al-Nashabiyah» frå ,  den 4. juli 2014. 
 oppgav desse kjeldene:

Busetnader i Douma-distriktet
Byar i Syria
Al-Ghizlaniyah

Al-Ghizlaniyah (arabisk الغزلانية) er ein landsby sør i Syria i Douma-distriktet i Rif Dimashq guvernement, aust for Damaskus. Av stader i nærleiken finn ein Khirbet al-Ward i vest, al-Adiliyah i sørvest, Burraq i sør, al-Hayjanah i søraust, Judaydat al-Khas i aust, Ghasulah og Harran al-Awamid, Sakka i nord, Deir al-Asafir og Shabaa i nordvest. I følgje Syrisk statistisk sentralbyrå (CBS), hadde al-Ghizlaniyah eit folketal på 10 473 i 2004. Han er det administrative senteret i al-Ghizlaniyah nahiyah («underdistrikt») som består av 13 stader med eit samla folketal på 36 715 i 2004.

Kjelder
Denne artikkelen bygger på «Al-Ghizlaniyah» frå ,  den 4. juli 2014. 
 oppgav desse kjeldene:

Busetnader i Douma-distriktet
Byar i Syria
Harran al-Awamid

Harran al-'Awamid (arabisk حران العواميد) er ein by sør i Syria i Rif Dimashq guvernement, søraust for Damaskus. Han ligg på ei slette som strekkjer seg til myrområda Bahrat al-Qibliyah («Sørlege innsjøen», kjelda til Barada) langs ytterkanten av det frodige Ghouta-området vest og nord for Hauran. Av stader i nærleiken finn ein al-Kafrin og Judaydat al-Khas i sør, al-Atibah i nordaust, al-Abbadeh og al-Qisa i nord, al-Ahmadiyah i nordvest, Sakka i vest og Ghasulah og al-Ghizlaniyah i sørvest.

I følgje Syrisk statistisk sentralbyrå (CBS), hadde Harran al-'Awamid eit folketal på 12 117 i 2004. Han er det administrative senteret og den største staden i Harran al-'Awamid nahiyah («underdistrikt») som består av fire stader med eit samla folketal på 22 853 i 2004. Byen var kjend for leirmursteinsarkitekturen og tre basaltsøyler frå eit romersk tempel, som har gjeve namnet Harran al-'Awamid («Harran med søylene»). Sjølve søylene steig ut av taket på ein leirsteinsbygning, som i lag med mange av husa i byen ligg i ruinar i tempelet.

Historie
Under osmansk styre seint på 1800-talet, vart Harran al-Awamid vitja av arkeologen William McLure Thomson, som hevda at det var Haran som er nemnt i Bibelen. Han noterte at plantasjen Bahrat al-Qibliyah var mogeleg ås jå frå taket på moskéen i landsbyen. Området var busett av beduinar (nomadar) og halvnomadiske arabarar.

Romersk tempel
Fordi ruinane av det romerske tempelet, som truleg er datert til regjeringstida til keisar Filip Arabaren (244-49 fvt.), ligg mellom ruinane av leirmursteinshusa i Harran al-Awamid, er ein ikkje viss på korleis planteikninga av tempelet såg ut. Men ein har funne at strukturen vart bygd på eit høgt podium, noko høgda til søylene indikerer. Plasseringa av dei synlege søylene var truleg i det nordvestlege hjørnet av tempelet. Søylene har ei høgd på kring 4 meter og ei breidde på 2 meter. Dei er bygd i ionisk stil frå svart basaltstein med utsmykka, graverte bokstavar.. Søylene bestod av anten seks eller sju delar som er sprekt opp eller slitne ned. Stilen på bokstavane liknar stilen på søyler på andre romerske tempel i Hauran-regionen.

Kjelder
Denne artikkelen bygger på «Harran al-Awamid» frå ,  den 4. juli 2014. 
 oppgav desse kjeldene: 
 

Busetnader i Douma-distriktet
Romerske stader i Syria
Byar i Syria
Qatana-distriktet

Qatana-distriktet (arabisk منطقة قطنا) er eit distrikt (mantiqah) i Rif Dimashq guvernement i Syria. I 2004 hadde distriktet eit folketal på 207 245. Senteret i distriktet er byen Qatana.

Distriktet ligg like aust for Hermon.

Inndelingar
Distriktet Qatana er delt inn i tre underdistrikt eller nāḥiyaer (folketala er frå folketeljinga i 2004):
Qatana nahiyah (ناحية قطنا): folketal 146 344.
Beit Jinn nahiyah (ناحية بيت جن): folketal 15 668.
Saasaa nahiyah (ناحية سعسع): folketal 45 233.

Kjelder
Denne artikkelen bygger på «Qatana District» frå ,  den 4. juli 2014. 
 oppgav desse kjeldene:
Qatana

Qatana (arabisk قطنا) er ein by i Syria som administrativt høyrer til Rif Dimashq. Qatana ligg 879 meter over havet. Han hadde i 2008 eit folketal på 18 465, der 60 % var muslimar og 40 % kristne.

Kjelder 
Denne artikkelen bygger på «Qatana» frå ,  den 4. juli 2014.  
 

Byar i Syria
Busetnader i Qatana-distriktet
Beit Jinn

Beit Jinn (arabisk بيت جن) er ein by sør i Syria i Rif Dimashq guvernement, sørvest for Damaskus ved foten av Hermon. Av stader i nærleiken finn ein Kafr Hur, Qalaat al-Jandal og Qatana i nordaust og Saasaa, Kanakir og Deir Maker i søraust. I følgje Syrisk statistisk sentralbyrå, hadde Beit Jinn eit folketal på 2 846 i 2004. Byen er òg det administrative senteret i Beit Jinn nahiyah som består av ni stader med eit samla folketal på 15 668. Elva Nahr al-Awaj (i antikken Parpar) renn nær byen.

Historie
Beit Jinn vart vitja av den andalusiske geografen Ibn Jubayr seint på 1100-talet, under regjeringstida til Ajjubide-dynastiet. Han noterte at han var «ein landsby mellom Darayyah og Baniyas innimellom nokre åsar.»

Kjelder
Denne artikkelen bygger på «Beit Jinn» frå ,  den 4. juli 2014. 
 oppgav desse kjeldene: 
 
 

Busetnader i Qatana-distriktet
Byar i Syria
Sa'sa'

Sa'sa' (arabisk سعسع, òg skrive Saasaa) er ein by sør i Syria i Rif Dimashq guvernement, sørvest for Damaskus near Golanhøgdene (Quneitra guvernement). Av stader i nærleiken finn ein Kafr Hur i nord, Kanakir i aust, Khan Arnabah i sørvest, og Deir Maker i sør. I følgje Syrisk statistisk sentralbyrå, hadde Sa'sa' eit folketal på 9 945 i 2004. Byen er òg det administrative senteret i Sa'sa' nahiyah, som består av 17 stader med eit samla folketal på 45 233. Den største byen i underdistriktet er Kanakir.

Kjelder
Denne artikkelen bygger på «Sa'sa', Syria» frå ,  den 4. juli 2014. 
 oppgav desse kjeldene:

Busetnader i Qatana-distriktet
Byar i Syria
Qudsaya-distriktet

Qudsaya-distriktet (arabisk منطقة قدسيا) er eit mintaqah (distrikt) i Syria som administrativt høyrer til Rif Dimashq guvernement og ligg vest for Damaskus og Qasioun. I folketeljinga i 2004 hadde det eit folketal på 105 974 innbyggjarar. Byen Qudsaya er det administrative senteret i distriktet.

Fram til 2009 var Qudsaya eit underdistrikt i Markaz Rif Dimashq-distriktet. I februar 2009 vart distriktet Qudsaya skipa og det førstnemnte underdistriktet Qudsaya fekk to underdistrikt frå Zabadani-distriktet.

Inndelingar
Distriktet Qudsaya er delt inn i tre underdistrikt eller nawāḥī (folketala er frå folketeljinga i 2004):
Qudsaya nahiyah (ناحية قدسيا): folketal 64 412
Ayn al-Fijah nahiyah (ناحية عين الفيجة): folketal 19 584
Al-Dimas nahiyah (ناحية الديماس): folketal 21 978

Kjelder
Denne artikkelen bygger på «Qudsaya District» frå ,  den 4. juli 2014. 
 oppgav desse kjeldene:
Qudsaya

Qudsaya (arabisk قدسيا) er ein by i Syria i Rif Dimashq guvernement og er det administrative senteret i Qudsaya-distriktet. Byen ligg i vestsida av Qasioun, 7 km vest for Damaskus. I folketeljinga i 2004 hadde han eit folketal på 33 571 innbyggjarar. Tett intil byen ligg den moderne forstaden Dahiyat Qudsaya.

Kjelder
Denne artikkelen bygger på «Qudsaya» frå ,  den 4. juli 2014. 
 oppgav desse kjeldene:

Byar i Syria
Busetnader i Qudsaya-distriktet
Al-Dimas

Al-Dimas (arabisk الديماس), òg kalla Ad Dimas, er ein by i Syria, vest for hovudstaden Damaskus. Han ligg 1276 meter over havet. 

Ad Dimas er staden der der eit kanadisk fly styrta etter å ha blitt skoten ned av tre syriske bakke-til-luft-missil den 9. august 1974.

Kjelder
Denne artikkelen bygger på «Al-Dimas» frå ,  den 4. juli 2014. 
 oppgav desse kjeldene:

Busetnader i Qudsaya-distriktet
Byar i Syria